**ORDONANŢĂ DE URGENŢĂ**

**cu privire la rectificarea bugetului de stat**

**pe anul 2017**

Având în vedere:

- analiza execuției bugetare derulată pe parcursul primelor nouă luni ale anului 2017;

- evoluția principalilor indicatori macroeconomici care stau la baza celei de-a doua rectificări bugetare pe anul 2017;

- asigurarea fondurilor necesare unor ordonatori principali de credite în vederea desfășurării normale a activității acestora până la finele anului;

- asigurarea fondurilor necesare desfășurării normale a activității unităților administrativ-teritoriale până la finele anului;

- adoptarea ulterior aprobării Legii bugetului de stat pe anul 2017 nr. 6/2017, cu modificările și completările ulterioare, a unor acte normative cu influențe asupra veniturilor și cheltuielilor bugetare;

 - posibilitatea și necesitatea plății titlurilor executorii având ca obiect acordarea de drepturi salariale personalului din sectorul bugetar;

- necesitatea alocării sumelor pentru plata drepturilor persoanelor cu handicap, a alocațiilor de stat pentru copii, a indemnizațiilor pentru creșterea copilului și a contribuțiilor de asigurări sociale de sănătate aferente indemnizațiilor;

- necesitatea alocării fondurilor pentru plata pensiilor militare de stat cuvenite cadrelor militare trecute în rezervă și polițiștilor cărora le-au încetat raporturile de serviciu în anul 2017;

- asigurarea cofinanțării naționale și a cheltuielilor neeligibile aferente proiectelor cu finanțare din fonduri externe nerambursabile postaderare aferente perioadei 2014-2020;

- necesitatea asigurării fondurilor pentru derularea acțiunilor și a programelor de sănătate;

- necesitatea corelării planificării bugetare cu evoluția prognozată a indicatorilor macroeconomici și execuția bugetară pe primele nouă luni ale anului;

- prevederile Legii nr.500/2002 privind finanțele publice, cu modificările și completările ulterioare, potrivit cărora legile bugetare anuale pot fi modificate în cursul exercițiului bugetar prin legi de rectificare;

și ținând seama de faptul că nepromovarea în regim de urgență a prezentului act normativ ar avea drept consecințe negative următoarele:

- riscul unui impact negativ determinat de imposibilitatea desfășurării corespunzătoare a activității ordonatorilor principali de credite, care nu își vor putea îndeplini rolul, atribuțiile și responsabilitățile stabilite prin actele normative de organizare și funcționare;

- riscul neasigurării fondurilor necesare desfășurării normale a activității unităților administrativ-teritoriale până la finele anului;

- riscul ca prin neplata acestor sume prevăzute în titluri devenite executorii având ca obiect acordarea de drepturi salariale personalului din sectorul bugetar să aibă impact asupra cheltuielilor și a deficitului bugetar pentru anul următor;

- riscul neasigurării fondurilor necesare plății drepturilor persoanelor cu handicap, a alocațiilor de stat pentru copii, a indemnizațiilor pentru creșterea copilului și a contribuțiilor de asigurări sociale de sănătate aferente indemnizațiilor;

- riscul neasigurării fondurilor necesare pentru plata pensiilor militare de stat cuvenite cadrelor militare trecute în rezervă și polițiștilor cărora le-au încetat raporturile de serviciu în anul 2017;

 - riscul neasigurării cofinanțării naționale și a cheltuielilor neeligibile aferente proiectelor cu finanțare din fonduri externe nerambursabile postaderare aferente perioadei 2014-2020;

-riscul neasigurării fondurilor pentru derularea acțiunilor și a programelor de sănătate;

- riscul necorelării planificării bugetare cu evoluția prognozată a indicatorilor macroeconomici și execuția bugetară pe primele nouă luni ale anului;

în considerarea faptului că toate aceste elemente vizează interesul public general și constituie situații de urgență și extraordinare a căror reglementare nu poate fi amânată,

în temeiul art.115 alin.(4) din Constituția României, republicată,

**Guvernul României adoptă prezenta ordonanță de urgență.**

**Capitolul I**

Dispoziții generale

**Art.1.** – Bugetul de stat pe anul 2017, aprobat prin Legea bugetului de stat pe anul 2017, nr.6/2017, publicată în Monitorul Oficial al României, Partea I, nr.127 și nr.127 bis din 17 februarie 2017, cu modificările și completările ulterioare, se modifică și se completează potrivit prevederilor prezentei ordonanțe de urgență.

**Art.2.** –(1) Influențele asupra veniturilor bugetului de stat pe anul 2017, detaliate pe capitole și subcapitole, sunt prevăzute în anexa nr.1.

(2) Detalierea influențelor asupra cheltuielilor bugetare pe anul 2017, pe capitole, titluri de cheltuieli și pe ordonatori principali de credite, este prevăzută în anexa nr.2.

(3)Bugetul de stat pe anul 2017 se diminuează la venituri cu suma de 655,5 milioane lei, la cheltuieli se majorează cu suma de 1.704,0 milioane lei, iar deficitul se majorează cu suma de 2.359,5 milioane lei.

**Art.3. –** (1)Se autorizeazăMinisterul Dezvoltării Regionale, Administrației Publice și Fondurilor Europene, în anexa nr. 3/15/13 „Bugetul pe capitole, subcapitole, paragrafe, titluri de cheltuieli, articole și alineate pe anii 2017-2020 (sume alocate pentru activități finanțate integral din venituri proprii)”, să majoreze veniturile proprii cu suma de 31.831 mii lei, la capitolul 36.10 „Diverse venituri”, subcapitolul 36.10.50 „Alte venituri”.

**Art.4. –** (1) Se autorizează Ministerul Dezvoltării Regionale, Administrației Publice și Fondurilor Europene în calitate de Autoritate de management pentru Programul Operațional de Asistență Tehnică 2014-2020 în anexa nr. 3/15/25 „Fișa finanțării programelor aferente Politicii de Coeziune a U.E., a programelor aferente Politicilor Comune Agricolă și de Pescuit, altor programe finanțate din fonduri externe nerambursabile postaderare, precum și a altor facilități și instrumente postaderare", să diminueze creditele de angajament la componenta 0202 Cofinanțare publică pentru alți beneficiari decât cei finanțați integral din bugetele publice centrale cu suma de 450 mii lei.

(2) Se autorizează Ministerul Dezvoltării Regionale, Administrației Publice și Fondurilor Europene în calitate de Autoritate de management pentru Programul Operațional de Asistență Tehnică 2014-2020 în anexa nr. 3/15/24 „Transferuri de fonduri din bugetul de stat necesare susținerii derulării proiectelor finanțate din FEN postaderare în cadrul programelor aferente Politicii de Coeziune a U.E., Politicii Agricole Comune și de Pescuit și altor facilități și instrumente postaderare” să diminueze cu suma de 450 mii lei creditele de angajament aferente anului 2017, reprezentând cofinanțare publică de la bugetul de stat articolul 58.22 „Transferuri din bugetul de stat către ONG-uri, societăți comerciale, instituții publice finanțate parțial sau integral din venituri proprii și alți beneficiari de drept public sau privat necesare susținerii derulării proiectelor finanțate din FEN aferente cadrului financiar 2014-2020”, alineatul 58.22.02 „Transferuri din bugetul de stat către ONG-uri, societăți comerciale și alți beneficiari de drept public sau privat necesare susținerii derulării proiectelor finanțate din FEN aferente cadrului financiar 2014-2020”.

 (3) Se autorizează Ministerul Dezvoltării Regionale, Administrației Publice și Fondurilor Europene în calitate de Autoritate de management pentru Programul Operațional de Asistență Tehnică 2014-2020 în anexa nr. 3/15/25 „Fișa finanțării programelor aferente Politicii de Coeziune a U.E., a programelor aferente Politicilor Comune Agricolă și de Pescuit, altor programe finanțate din fonduri externe nerambursabile postaderare, precum și a altor facilități și instrumente postaderare", să diminueze creditele bugetare la componenta 0101 Finanțarea din FEN postaderare cu suma de 100.000 mii lei.

**Art.5. –** Se autorizează Ministerul Dezvoltării Regionale, Administrației Publice și Fondurilor Europene în calitate de Autoritate de management pentru Programul Operațional INTERREG V-A ROMÂNIA UNGARIA în anexa nr. 3/15/24 „Transferuri de fonduri din bugetul de stat necesare susținerii derulării proiectelor finanțate din FEN postaderare în cadrul programelor aferente Politicii de Coeziune a U.E., Politicii Agricole Comune și de Pescuit și altor facilități și instrumente postaderare” să majoreze cu suma de 8.000 mii lei creditele de angajament aferente anului 2017, reprezentând cofinanțare publică de la bugetul de stat la articolul 58.22 „Transferuri din bugetul de stat către ONG-uri, societăți comerciale, instituții publice finanțate parțial sau integral din venituri proprii și alți beneficiari de drept public sau privat necesare susținerii derulării proiectelor finanțate din FEN aferente cadrului financiar 2014-2020”, alineatul 58.22.02 „Transferuri din bugetul de stat către ONG-uri, societăți comerciale și alți beneficiari de drept public sau privat necesare susținerii derulării proiectelor finanțate din FEN aferente cadrului financiar 2014-2020”.

**Art.6. –** (1) Se autorizează Ministerul Dezvoltării Regionale, Administrației Publice și Fondurilor Europene, în anexa nr. 3/15/29 „Fișa obiectivului/ proiectului/ categoriei de investiții”, la capitolul 70.01 „Locuințe, servicii și dezvoltare publică”, la titlul 55 „Alte transferuri”, articolul 55.01 „Transferuri interne”, alineatul 55.01.12 „Investiții ale agenților economici cu capital de stat”, să introducă obiectivul nou de investiții „Programul de dezvoltare comunitară în localitatea Hădăreni, județul Mureș”, cu credite de angajament, respectiv credite bugetare în sumă de 100 mii lei, cu încadrarea în prevederile bugetare aprobate.

(2) Se autorizează Ministerul Dezvoltării Regionale, Administrației Publice și Fondurilor Europene în anexa nr. 3/15/29 „Fișa obiectivului/ proiectului/ categoriei de investiții”, la capitolul 51.01 „Autorități publice și acțiuni externe”, titlul 51 „Transferuri între unități ale administrației publice”, articolul 51.01 „Transferuri curente”, alineatul 51.01.01 „Transferuri către instituții publice”, să introducă obiectivul nou de investiții „Construcție sediu administrativ BCPI Roman- OCPI, județul Neamț”, cu credite de angajament, respectiv credite bugetare în sumă de 439 mii lei, cu încadrarea în prevederile bugetare aprobate.

**Art.7.** - Se autorizează Ministerul Justiției să efectueze în anexa nr. 3/17/13 „Bugetul pe capitole, subcapitole, paragrafe, titluri de cheltuieli, articole și alineate pe anii 2017-2020 (sumele alocate pentru activități finanțate integral din venituri proprii)" următoarele modificări:

a) să majoreze veniturile la capitolul 16.10 „Taxe pe utilizarea bunurilor, autorizarea utilizării bunurilor sau pe desfășurarea de activități”, subcapitolul 16.10.03 „Taxe și tarife pentru eliberarea de licență și autorizații de funcționare” cu suma de 60 mii lei;

b) să diminueze veniturile la capitolul 30.10 „Venituri din proprietate", subcapitolul 30.10.05 „Venituri din concesiuni și închirieri" cu suma de 87 mii lei;

c) să diminueze veniturile la capitolul 33.10 „Venituri din prestări de servicii și alte activități" cu suma de 796 mii lei, din care la subcapitolul 33.10.05 „Taxe și alte venituri în învățământ" cu suma de 324 mii lei, la subcapitolul 33.10.06 „Venituri din expertiză tehnică judiciară și extrajudiciară” cu suma de 200 mii lei și la subcapitolul 33.10.50 „Alte venituri din prestări de servicii și alte activități” cu suma de 272 mii lei.

**Art.8.** - Se autorizează Ministerul Justiției ca, în bugetul fondurilor externe nerambursabile, să diminueze veniturile la capitolul 40.08 „Încasări din rambursarea împrumuturilor acordate”, subcapitolul 40.08.15 „Sume utilizate din excedentul anului precedent pentru efectuarea de cheltuieli” cu suma de 1.668 mii lei și să majoreze capitolul 45.08 „Sume primite de la UE/alți donatori în contul plăților efectuate și prefinanţări", subcapitolul 45.08.18 „Mecanismul financiar norvegian" cu suma de 1.668 mii lei.

**Art.9.** - Se autorizează Ministerul Apărării Naționale în anexa nr. 3/18/02 „Bugetul pe capitole, subcapitole, paragrafe, titluri de cheltuieli, articole și alineate pe anul 2017 – 2020 (sume alocate din bugetul de stat)", să diminueze cheltuielile, cu suma de 130 mii lei, la capitolul 68.01 „Asigurări și asistență socială", titlul 51 „Transferuri între unități ale administrației publice", alineatul 51.01.26 „Transferuri privind contribuția de asigurări sociale de sănătate pentru persoanele aflate în concediu pentru creșterea copilului".

**Art.10.** – Se autorizează Ministerul Apărării Naționale, în anexa nr. 3/18/29 „Fișa obiectivului/ proiectului/ categoriei de investiții”, la capitolul 65.01 „Învățământ”, titlul 71 „Active nefinanciare”, articolul 71.01 „Active fixe”, alineatul 71.01.01 „Construcții”, să introducă obiectivul nou de investiții „Pavilion multifuncțional în cazarma 380 Sibiu”, cu credite de angajament în sumă de 459 mii lei și credite bugetare în sumă de 188 mii lei, cu încadrarea în prevederile bugetare aprobate.

**Art.11.** – Se autorizează Ministerul Afacerilor Interne să efectueze, în anexa 3/19/02 „Bugetul pe capitole, subcapitole, paragrafe, titluri de cheltuieli, articole și alineate pe anii 2017 – 2020 (sumele alocate de la bugetul de stat)”, următoarele modificări:

a) diminuarea de la capitolul 61.01 „Ordine publică și siguranță națională”, titlul 51 „Transferuri între unități ale administrației publice”, articolul 51.01 „Transferuri curente”, alineatul 51.01.10 „Transferuri privind contribuții de sănătate pentru persoane care execută pedepse private de libertate sau arest preventiv” a sumei de 150 mii lei și de la alineatul 51.01.52 „Transferuri din bugetul de stat către fondul de asigurări sociale de sănătate pentru cetățeni străini aflați în centrele de cazare” a sumei de 70 mii lei;

b) diminuarea de la capitolul 68.01 „Asigurări și asistență socială”, titlul 51 „Transferuri între unități ale administrației publice”, articolul 51.01 „Transferuri curente”, alineatul 51.01.26 „Transferuri privind contribuția de asigurări sociale de sănătate pentru persoanele aflate în concediu pentru creșterea copilului” a sumei de 150 mii lei.

**Art.12.** – Se autorizează Ministerul Afacerilor Interne să diminueze veniturile proprii în anexa nr. 3/19/13 „Bugetul pe capitole, subcapitole, paragrafe, titluri de cheltuieli, articole și alineate pe anii 2017-2020 (sume alocate pentru activități finanțate integral din venituri proprii)”, la capitolul 39.10 „Venituri din valorificarea unor bunuri”, subcapitolul 39.10.02 „Venituri din valorificarea stocurilor de rezerve de stat și de mobilizare” cu suma de 190.604 mii lei.

**Art.13.** – Se autorizează Ministerul Muncii și Justiției Sociale ca, în cadrul influențelor aprobate prin prezenta ordonanță de urgență, să efectueze în anexa nr. 3/20/02 „Bugetul pe capitole, subcapitole, paragrafe, titluri de cheltuieli, articole și alineate pe anii 2017 - 2020 (sumele alocate din bugetul de stat)r", la capitolul 68.01 „Asigurări și asistență socială", titlul 51 „Transferuri între unități ale administrației publice", următoarele modificări:

a) să majoreze alineatul 51.01.26 „Transferuri privind contribuția de asigurări sociale de sănătate pentru persoanele aflate în concediu pentru creșterea copilului" cu suma de 15.167 mii lei;

b) se diminueze alineatul 51.01.31 „Transferuri privind contribuția de sănătate pentru persoane beneficiare de ajutor social" cu suma de 1.508 mii lei.

**Art.14.** – Se autorizează Ministerul Tineretului și Sportului să diminueze în anexa nr. 3/21/02a „Sume pentru Comitetul Olimpic și Sportiv Român și categoriile de cheltuieli finanțate din acestea pe anul 2017", la capitolul 67.10 „Cultură, recreere și religie", titlul 20 „Bunuri și servicii" cu suma de 1.090 mii lei și să suplimenteze cu aceeași sumă titlul 71 „Active nefinanciare".

**Art.15.** – (1) Se autorizează Ministerul Educației Naționale, în anexa nr. 3/25/13 „Bugetul pe capitole, subcapitole, paragrafe, titluri de cheltuieli, articole și alineate pe anii 2017 - 2020 (sume alocate pentru activități finanțate integral din venituri proprii)", să efectueze următoarele modificări la partea de venituri:

a) să diminueze capitolul 42.10 „Subvenții de la bugetul de stat" cu suma de 1.000 mii lei;

b) să diminueze capitolul 45.10 „Sume primite de la UE/alți donatori în contul plăților efectuate și prefinanţări" cu suma de 2.000 mii lei;

c) să suplimenteze capitolul 48.10 „Sume primite de la UE/alți donatori în contul plăților efectuate și prefinanţări aferente cadrului financiar 2014 - 2020" cu suma de 3.000 mii lei.

(2) Se autorizează Ministerul Educației Naționale să detalieze sumele prevăzute la alin. (1), inclusiv prin redistribuiri între subcapitole sau introducerea de subcapitole noi.

(3) Prin derogare de la prevederile art. 223 alin. (4) din Legea educației naționale nr. 1/2011, cu modificările și completările ulterioare, suma aprobată suplimentar prin prezenta ordonanță de urgență în bugetul Ministerului Educației Naționale, la capitolul 65.01 "Învățământ", titlul 51 "Transferuri între unități ale administrației publice", va fi utilizată pentruplata sumelor prevăzute prin hotărâri judecătorești având ca obiect acordarea unor drepturi de natură salarială stabilite în favoarea personalului din instituțiile de învățământ universitar de stat.

 **Art.16.** – (1) Se autorizează Ministerul Educației Naționale să cuprindă în cadrul capitolului 65.01 „Învățământ", la titlul 72 „Active financiare" , alineatul 72.01.01 „Participare la capitalul social al societăților comerciale" suma de 10.000 mii lei pentru majorarea contribuției statului la capitalul social al Societății Editura Didactică și Pedagogică - S.A., înființată prin Ordonanța de urgență a Guvernului nr. 76/2017, privind înființarea Societății Editura Didactică și Pedagogică - S.A. ca urmare a reorganizării Regiei Autonome „Editura Didactică și Pedagogică" prin transformare, cu respectarea prevederilor Legii societăților nr. 31/1990, republicată, cu modificările și completările ulterioare și a Ordonanței de urgență a Guvernului nr. 109/2011 privind guvernanța corporativă a întreprinderilor publice, aprobată cu modificări și completări prin Legea nr. 111/2016, cu modificările și completările ulterioare.

(2) Suma prevăzută la alin. (1) se virează de către Ministerul Educației Naționale, după parcurgerea procedurilor în domeniul ajutorului de stat, Societății Editura Didactică și Pedagogică – S.A. într-un cont deschis la Trezoreria Statului și se utilizează pentru achitarea datoriilor cu privire la drepturile de autor, în baza Legii nr. 8/1996 privind dreptul de autor și drepturile conexe, cu modificările și completările ulterioare, și pentru a-și putea îndeplini scopul pentru care a fost creată, și anume editarea de manuale școlare la solicitarea Ministerului Educației Naționale, conform prevederilor art. 5 alin. (3) din Ordonanța de urgență a Guvernului nr. 76/2017.

**Art.17.** – (1) În bugetul Ministerului Sănătății, influența de 1.410 mii lei care se regăsește la capitolul 66.01 „Sănătate” , titlul 51 „Transferuri între unități ale administrației publice” este aferentă alineatului 51.01.11 „Transferuri din bugetul de stat către bugetul Fondului național unic de asigurări sociale de sănătate”.

(2) Se autorizează Ministerul Sănătății ca, în cadrul influențelor aprobate prin prezenta ordonanță de urgență, să efectueze în anexa nr. 3/26/02 „Bugetul pe capitole, subcapitole, paragrafe, titluri de cheltuieli, articole și alineate pe anii 2017 - 2020 (sumele alocate din bugetul de stat)", la capitolul 56.01 „Transferuri cu caracter general între diferite niveluri ale administrației˝, titlul 51 „Transferuri între unități ale administrației publice", următoarele modificări:

a) să diminueze alineatul 51.01.11 „Transferuri din bugetul de stat către bugetul fondului național unic de asigurări sociale de sănătate" cu suma de 63.134 mii lei;

b) să introducă alineatul 51.01.69 „Transferuri de la bugetul de stat către bugetul Fondului național unic de asigurări sociale de sănătate pentru acoperirea deficitului rezultat din aplicarea prevederilor legale referitoare la concediile și indemnizațiile de asigurări sociale de sănătate" cu suma de 221.334 mii lei.

**Art.18.** – Se autorizează Ministerul Culturii și Identității Naționale în anexa nr. 3/27/27 „Fișa programului cod 128 „Restaurarea monumentelor istorice”, să diminueze creditele bugetare cu suma de 2.000 mii lei la capitolul 67.01 „Cultură, recreere și religie", titlul 51 „Transferuri între unități ale administrației publice", sumă care va fi utilizată pentru acoperirea cheltuielilor curente de către instituțiile subordonate Ministerului Culturii și Identității Naționale finanțate din venituri proprii și subvenții acordate de la bugetul de stat.

**Art.19.** – Se autorizează Academia Română în anexa nr. 3/37/13 „Bugetul pe capitole, subcapitole, paragrafe, titluri de cheltuieli, articole și alineate pe anii 2017-2020 (sumele alocate pentru activități finanțate integral din venituri proprii)”, să efectueze următoarele modificări la partea de venituri:

a) la capitolul 30.10 „Venituri din proprietate” să suplimenteze subcapitolul 30.10.05 „Venituri din concesiuni și închirieri” cu suma 52 mii lei;

b) la capitolul 31.10 „Venituri din dobânzi” să suplimenteze subcapitolul 31.10.03 „Alte venituri din dobânzi” cu suma de 11 mii lei;

c) la capitolul 33.10 „Venituri din prestări de servicii și alte activități” să suplimenteze subcapitolul 33.10.04 „Taxe și tarife pentru analize și servicii efectuate de laboratoare” cu suma de 48 mii lei, subcapitolul 33.10.05 „Taxe și alte venituri în învățământ” cu suma de 76 mii lei, subcapitolul 33.10.08 „Venituri din prestări de servicii” cu suma de 400 mii lei, subcapitolul 33.10.16 „Venituri din valorificarea produselor obținute din activitatea proprie sau anexă” cu suma de 88 mii lei, subcapitolul 33.10.50 „Alte venituri din prestări de servicii și alte activități” cu suma de 100 mii lei și să diminueze subcapitolul 33.10.20 „Venituri din cercetare” cu suma de 1.123 mii lei;

d) la capitolul 37.10 „Transferuri voluntare, altele decât subvențiile” să suplimenteze subcapitolul 37.10.01 „Donații și sponsorizări” cu suma de 348 mii lei.

**Art.20.** – În bugetul Autorității Naționale Sanitare Veterinare și pentru Siguranța Alimentelor la titlul 56 „Proiecte cu finanțare din fonduri externe nerambursabile (FEN) postaderare", influența de 18 mii lei este destinată asigurării cheltuielilor neeligibile declarate de Comisia Europeană în cadrul programelor de supraveghere și eradicare a EST în anii 2013-2014, conform raportului de audit nr. A3.AUDIT.DE.01.2016.

**Art.21.** – (1) Se autorizează Ministerul Cercetării și Inovării, în anexa nr. 3/61/13 „Bugetul pe capitole, subcapitole, paragrafe, titluri de cheltuieli, articole și alineate pe anii 2017-2020 (sume alocate pentru activități finanțate integral din venituri proprii)", să introducă la partea de venituri capitolul 42.10 „Subvenții de la bugetul de stat” cu suma de 150 mii lei, prin diminuarea corespunzătoare a capitolului 41.10 „Alte operațiuni financiare”.

(2) Se autorizează Ministerul Cercetării și Inovării să detalieze sumele prevăzute la alin. (1), inclusiv prin redistribuiri între subcapitole sau introducerea de subcapitole noi.

**Art.22.** - (1) Sumele defalcate din taxa pe valoarea adăugată pe anul 2017 pentru finanțarea cheltuielilor bugetelor locale se majorează cu suma de 611.814 mii lei, astfel:

a) se majorează sumele defalcate din taxa pe valoarea adăugată pentru finanțarea cheltuielilor descentralizate la nivelul județelor, cu suma de 65.397 mii lei, potrivit anexei nr.3;

b) se majorează sumele defalcate din taxa pe valoarea adăugată pentru finanțarea cheltuielilor descentralizate la nivelul comunelor, orașelor, municipiilor, sectoarelor și municipiului București, cu suma de 545.506 mii lei, potrivit anexei nr.4;

c) se majorează sumele defalcate din taxa pe valoarea adăugată pentru finanțarea învățământului particular sau confesional acreditat, cu suma de 911 mii lei, potrivit anexei nr.5;

(2) Sumele defalcate din taxa pe valoarea adăugată prevăzute la alin.(1), lit. a) sunt destinate:

a) finanțării sistemului de protecție a copilului, potrivit prevederilor art.20 alin.(1) din Ordonanța de urgență a Guvernului nr.103/2013 privind salarizarea personalului plătit din fonduri publice în anul 2014, precum și alte măsuri în domeniul cheltuielilor publice, aprobată cu modificări și completări prin Legea nr.28/2014, cu modificările și completările ulterioare;

b) plății sumelor prevăzute prin hotărâri judecătorești având ca obiect acordarea unor drepturi de natură salarială stabilite în favoarea personalului din unitățile de învățământ special și din centrele județene de resurse și asistență educațională.

(3) Finanțarea serviciilor sociale prevăzute la alin. (2) lit. a) se va face pe baza standardelor de cost calculate pentru beneficiari/tipuri de servicii sociale, aprobate potrivit legii.

(4) Sumele defalcate din taxa pe valoarea adăugată prevăzute la alin.(1), lit. b) sunt destinate:

a) plății sumelor prevăzute prin hotărâri judecătorești având ca obiect acordarea unor drepturi de natură salarială stabilite în favoarea personalului din unitățile de învățământ preuniversitar de stat, potrivit prevederilor legale, inclusiv a celor din învățământul special de la nivelul sectoarelor municipiului București și ale Centrului Municipiului București de Resurse și Asistență Educațională;

b) finanțării cheltuielilor descentralizate la nivelul sectoarelor și municipiului București, respectiv pentru susținerea sistemului de protecție a copilului.

(5) Repartizarea sumelor defalcate din taxa pe valoarea adăugată prevăzute la alin. (4) lit.a) pe comune, orașe, municipii, sectoare și municipiul București, după caz, se face prin decizie a directorului direcției generale regionale a finanțelor publice/șefului administrației județene a finanțelor publice cu asistența tehnică de specialitate a inspectoratului școlar.

(6) Repartizarea sumelor defalcate din taxa pe valoarea adăugată prevăzute la alin. (4) lit.b), pe sectoare ale municipiului București, se face prin decizie a directorului Direcției Generale Regionale a Finanțelor Publice București, pe baza standardelor de cost calculate pentru beneficiari/tipuri de servicii sociale, aprobate potrivit legii.

(7) Economiile înregistrate la finanțarea unor cheltuieli descentralizate la nivelul județelor, precum și cele înregistrate la finanțarea unor cheltuieli descentralizate la nivelul comunelor, orașelor, municipiilor, sectoarelor și municipiului București cu excepția celor prevăzute la alin.(2) lit.b) și alin.(4) lit.a), pot fi utilizate pentru finanțarea celorlalte categorii de cheltuieli care, potrivit legii, se finanțează din aceeași sursă, fără a afecta finanțarea celorlalte servicii care se asigură din suma totală repartizată.

(8) Economiile înregistrate la plata sumelor prevăzute prin hotărâri judecătorești, având ca obiect acordarea unor drepturi de natură salarială stabilite în favoarea personalului din unitățile de învățământ special și din centrele de resurse și asistență educațională, precum și din unitățile de învățământ preuniversitar de stat, pot fi utilizate pentru plata salariilor, sporurilor, indemnizațiilor și a altor drepturi salariale în bani stabilite prin lege, precum și pentru plata contribuțiilor aferente acestora, pentru aceeași categorie de personal.

**Art.23.** - Influențele asupra bugetului de venituri și cheltuieli pe anul 2017 al Fondului național unic de asigurări sociale de sănătate sunt prevăzute în anexa nr.6.

**Art.24.** – Începând cu data intrării în vigoare a prezentei ordonanțe de urgență se autorizează Casa Națională de Asigurări de Sănătate să negocieze și să încheie contracte, în condițiile Ordonanței de urgență a Guvernului nr.77/2011 privind stabilirea unor contribuții pentru finanțarea unor cheltuieli în domeniul sănătății, cu modificările și completările ulterioare, în sumă de 449.000 mii lei pentru medicamentele care fac obiectul contractelor cost-volum/cost-volum-rezultat.

**Capitolul II**

Dispoziții tranzitorii și finale

**Art.25.** – (1) Se autorizează ordonatorii principali de credite să detalieze influențele aprobate prin prezenta ordonanță de urgență în bugetele lor și în anexele la acestea pe anul 2017, să efectueze virări de credite bugetare între articolele și alineatele din cadrul titlurilor de cheltuieli, să introducă proiecte cu finanțare din fonduri externe nerambursabile noi și să comunice Ministerului Finanțelor Publice, în termen de 10 zile de la intrarea în vigoare a prezentei ordonanțe de urgență, detalierea modificărilor aprobate conform acesteia, precum și fișele proiectelor cu finanțare din fonduri externe nerambursabile nou-introduse.

(2) Creditele de angajament aferente influențelor aprobate prin prezenta ordonanță de urgență cuprinse în anexele la bugetele ordonatorilor principali de credite se modifică, după caz, corespunzător creditelor bugetare prevăzute în anexele nr.2 și nr.6.

**Art.26. –** Se autorizează ordonatorii principali de credite să introducă titluri noi și modificări în volumul și structura bugetelor de venituri și cheltuieli pe anul 2017 ale instituțiilor publice subordonate finanțate parțial din venituri proprii, inclusiv la și de la cheltuieli de personal, proiecte cu finanțare externă nerambursabilă și cheltuieli de capital, și între bugetele acestora, cu încadrarea în prevederile bugetare aprobate la alineatul 51.01.01 „Transferuri către instituții publice”.

**Art.27. –** Se autorizează ordonatorii principali de credite să efectueze și să aprobe virări de credite bugetare și/sau de credite de angajament neutilizate de la „Obiective/proiecte de investiții în continuare” și „Obiective/proiecte de investiții noi” la poziția „Alte cheltuieli de investiții”, cuprinse în programul de investiții publice, anexă la bugetul acestora, în limita prevederilor bugetare aprobate.

**Art.28. –** În anul 2017, începând cu data intrării în vigoare a prezentei ordonanțe de urgență, prin derogare de la prevederile art. 30 alin. (2) din Legea privind finanțele publice nr. 500/2002, cu modificările și completările ulterioare, din Fondul de rezervă bugetară la dispoziția Guvernului, prin hotărâre a Guvernului, pot fi alocate sume ordonatorilor principali de credite ai bugetului de stat pentru asigurarea drepturilor de asistență socială, asigurarea contribuției naționale și a cheltuielilor neeligibile pentru proiectele cu finanțare din fonduri externe nerambursabile, asigurarea subvențiilor pentru sprijinirea producătorilor agricoli, precum și pentru asigurarea sumelor aferente plății dobânzilor, comisioanelor și altor costuri aferente datoriei publice guvernamentale.

**Art.29.** – Prin derogare de la prevederile art.12, lit.b) și art.26 alin.(5) din Legea responsabilității fiscal-bugetare, nr.69/2010, republicată, ale art.3 alin.(7) din Legea nr.5/2017 pentru aprobarea plafoanelor unor indicatori specificați în cadrul fiscal-bugetar pe anul 2017, plafonul soldului primar al bugetului general consolidat este de – 14.469,7 milioane lei.

**Art.30.** – Prin derogare de la prevederile art.12, lit. a)-c), art.17 alin.(2), art.24 și art.26 alin.(4) și (5) din Legea nr.69/2010, republicată, precum și ale art.2 alin.(2) și art.3 alin.(5) și (6) din Legea nr.5/2017:

a) plafonul cheltuielilor de personal ale bugetului general consolidat, exprimat ca procent în produsul intern brut, este în anul 2017 de 8,3%;

b) pentru anul 2017, plafonul nominal al cheltuielilor totale, exclusiv asistența financiară din partea Uniunii Europene și a altor donatori, pentru bugetul general consolidat este de 260.179,1 milioane lei, bugetul de stat este de 132.553,9 milioane lei, bugetul general centralizat al unităților administrativ-teritoriale este de 71.789,0 milioane lei, bugetul fondului național pentru asigurări sociale de sănătate este de 29.238,6 milioane lei, bugetul instituțiilor/activităților finanțate integral și/sau parțial din venituri proprii este de 19.644,6 milioane lei și pentru alte bugete componente ale bugetului general consolidat este de 3.393,1 milioane lei;

c) plafonul nominal al soldului bugetului general consolidat este de - 24.968,0 milioane lei, al bugetului de stat este de -36.451,2 milioane lei și al bugetul instituțiilor/activităților finanțate integral și/sau parțial din venituri proprii este de 2.667,2 milioane lei;

d) pentru anul 2017, plafonul nominal al cheltuielilor de personal din bugetul general consolidat este de 69.616,9 milioane lei, din bugetul de stat este de 23.897,2 milioane lei, din bugetul general centralizat al unităților administrativ-teritoriale este de 32.877,4 milioane lei, din bugetul fondului național pentru asigurări sociale de sănătate de 281,0 milioane lei, din bugetul instituțiilor/activităților finanțate integral și/sau parțial din venituri proprii este de 11.757,5 milioane lei și din alte bugete componente ale bugetului general consolidat este de 484,8 milioane lei.

**Art.31.** – Anexele nr.1- 6 fac parte integrantă din prezenta ordonanță de urgență.

**PRIM-MINISTRU,**

**MIHAI TUDOSE**

|  |
| --- |
| Contrasemnează: |
|  |
| **Ministrul finanțelor publice,** |
| IONUȚ MIȘA |

București,

Nr. \_\_.